ມໍລະດົກໂລກຫລວງພະບາງ
- ລາຍລະອຽດ
- ວັນພຸດ, 13 ພະຈິກ 2013 07:02 Super User ກົດເບິ່ງ: 1462
ຫຼວງພະບາງ ແມ່ນໜື່ງໃນບັນດາ ເມືອງທີ່ເກົ່າແກ່ຂອງ ສ.ປ.ປ.ລາວ ຊື່ງໄດ້ ຮັບການ ສະຖາປະນາ, ປົກປັກຮັກສາ ແລະ ພັດທະນາ ມາໄດ້ຫຼາຍກວ່າ 1200 ປີ. ຫຼວງພະບາງ ເປັນເມືອງຫຼວງຂອງ ອານາຈັກລາວ ລ້ານຊ້າງ ມາໄດ້ຫຼາຍ ຮ້ອຍປີ; ຕົວເມືອງແມ່ນ ມີຄວາມພິເສດ ຍ້ອນມີມໍລະດົກ ທາງດ້ານ ສະຖາປັດຕະຍະກໍາ ແລະ ສິນລະປະກໍາ ອັນອຸດົມຮັ່ງມີ ຊື່ງສະທ້ອນ ໃຫ້ເຫັນ ຄວາມກົມກືນ ຂອງສະຖາປັດຕະຍະກໍາ ຜັງເມືອງ ແບບພື້ນເມືອງລາວ ກັບ ສະຖາປັດ ຕະຍະກໍາ ຜັງເມືອງ ຂອງຍຸກອານານິຄົມ.
ທິວທັດຂອງຕົວເມືອງທີ່ມີ ເອກະລັກສະເພາະ ໄດ້ຮັບການປົກປັກຮັກສາ ເປັນຢ່າງດີຊື່ງສະທ້ອນ ໃຫ້ເຫັນເຖິງ ການ ປະສົມປະສານ ກົມກຽວຂອງ ສອງປະເພນີວັດທະນະທໍາ ທີ່ແຕກຕ່າງກັນ. ງານບຸນປະເພນີ, ພິທີກຳທາງສາດ ສະໜາ ແລະ ຂະນົບທຳນຽມອັນເກົ່າແກ່ ຫລາຍສັດຕະວັດ ຍັງມີຊີວິດຊີວາ ແລະ ຕິດພັນກັບ ວິຖີຊີວິດ ຂອງປະຊາຊົນຊາວຫຼວງພະບາງ.